Ülekaalulised lapsed kannatavad eelarvamuste pärast, mis ümbritsevatel inimestel nende suhtes on ning seetõttu esineb neil kaks-kolm korda sagedamini enesetapumõtteid, terviseprobleeme ja söömishäireid.
Selle näiteks on 1999. aastal tehtud küsitlus, mille järgi 20 protsenti õpetajatest arvas, et paksud inimesed on lohakad, emotsionaalsed ja vähemedukad.
Muide, eelarvamused on väga püsivad. 1961. aastast on andmed, et lapsed peavad oma pakse eakaaslasi pahadeks, lollideks, koledateks ja lohakateks.
Eelarvamuste küüsis on ka paksukeste vanemad. Näiteks saavad ülekaalulised tüdrukud kooliajal vähem taskuraha.
Fakt, et ülekaaluliste inimeste osakaal rahvastikus pidevalt suureneb, pole diskrimineerimist aga sugugi vähendanud.
Kuna ennustuste kohaselt on 2010. aastaks ülekaalulised juba 50 protsenti Põhja-Ameerika ja 38 protsenti Euroopa lastest, arvavad teadlased, et kaalu tuleb võtta sama tõsise diskrimineerimise allikana kui päritolu või puuet ning sama tõsiselt ka probleemi vastu võidelda.